cyanic-selkie/wikianc huggingface dataset:
Κώστας Γρηγορέας
Βιογραφία
Ο Κώστας Γρηγορέας γεννήθηκε στην Αθήνα το 1957. Σπούδασε κιθάρα, ανώτερα θεωρητικά της μουσικής και μουσική τεχνολογία. Σε ηλικία 8 ετών, άρχισε μαθήματα κιθάρας στο Παράρτημα του Εθνικού Ωδείου Ηρακλείου Αττικής με τον μουσικοδιδάσκαλο Γιάννη Ανδρεόπουλο. Αργότερα, συνέχισε τις σπουδές του στο Εθνικό Ωδείο Αθηνών στην τάξη του κιθαριστή και συνθέτη Δημήτρη Φάμπα, απ’ όπου αποφοίτησε με «Αριστείο». Ανώτερα θεωρητικά της μουσικής σπούδασε με τους Μιχάλη Βούρτση, Νικηφόρο Νευράκη, Νάσο Χρονόπουλο και Πέτρο Τσιτσόπουλο (Πτυχίο Φούγκας).
Συνέχισε με μεταπτυχιακές σπουδές στην Αγγλία, ως υπότροφος του ελληνικού παραρτήματος του Βρετανικού Συμβουλίου. Σπούδασε στο Royal Northern College of Music με τους Gordon Crosskey και John Williams (κλασική κιθάρα), και τον πιανίστα και μαέστρο Γιώργο Χατζηνίκο (ανώτερα θεωρητικά και μουσική ανάλυση). Αποφοιτώντας, απέκτησε το Postgraduate Diploma του Πανεπιστημίου του Manchester.
Δραστηριότητες
Οι δραστηριότητες του Κώστα Γρηγορέα περιλαμβάνουν συναυλίες, σύνθεση, ηχογραφήματα, μουσικές παραγωγές, αρθρογραφία και διδασκαλία. Στις συνεργασίες του ως σολίστ κλασικής κιθάρας περιλαμβάνονται Έλληνες συνθέτες και τραγουδοποιοί (Μάνος Χατζιδάκις, Μίκης Θεοδωράκης, Νίκος Μαμαγκάκης, Γιάννης Σπανός, Χρήστος Λεοντής, Νότης Μαυρουδής, Μιχάλης Τραυλός, Λένα Πλάτωνος, Κυριάκος Τζωρτζινάκης κ.ά.), τραγουδιστές (Σαβίνα Γιαννάτου, Αλίκη Καγιαλόγλου, Μαρία Δημητριάδη, Νένα Βενετσάνου, Άννα Παρλαπάνου, Φλέρυ Νταντωνάκη, Λάκης Παππάς, Μαρίζα Κωχ, Χάρις Αλεξίου κ.ά.), καθώς και σημαντικοί Έλληνες και ξένοι μουσικοί.
Η συναυλιακή του δραστηριότητα (επί σκηνής ή διά ηλεκτρονικών μέσων) περιλαμβάνει την Ελλάδα, τις περισσότερες Ευρωπαϊκές χώρες, την Αμερική, την Αφρική και την Άπω Ανατολή.
Στο συνθετικό έργο του δίνει έμφαση στην κλασική κιθάρα ως σολιστικό όργανο ή ως μέρος συνόλου. Στη μουσική του υπάρχουν επιρροές από το κλασικό ρεπερτόριο, την παραδοσιακή και νεότερη ελληνική μουσική, αλλά και από τα σύγχρονα μουσικά ρεύματα.
Οι περισσότερες συνθέσεις του έχουν παρουσιαστεί σε συναυλίες, σε δισκογραφία και στο διαδίκτυο. Έργα του έχουν εκτελεστεί και ηχογραφηθεί από Έλληνες και ξένους σολίστ και έχουν επιλεγεί ως υποχρεωτική ύλη διεθνών διαγωνισμών και μουσικών εξετάσεων. Το μεγαλύτερο μέρος του έργου του έχει εκδοθεί, είτε σε έντυπη μορφή από τον ελληνικό εκδοτικό οίκο Παπαγρηγορίου-Νάκα, είτε σε ηλεκτρονική μορφή από τον ελβετικό οίκο Musicaneo, τον γαλλικό Free-scores και τον αμερικανικό Sheet Music Plus.
Έχει παρουσία στον χώρο των ηχογραφημάτων και της βιντεογραφίας ως συνθέτης, αλλά και ως σολίστ κλασικής κιθάρας, με δίσκους, ψηφιακά άλμπουμ και βίντεο (σόλο κιθάρα, φωνή-κιθάρα και μουσική δωματίου). Έχει συμμετάσχει στις ηχογραφήσεις πολλών έργων της ελληνικής δισκογραφίας.
Ως καθηγητής κλασικής κιθάρας έχει διδάξει σε κεντρικά ελληνικά ωδεία (Εθνικό Ωδείο, Ωδείο Φίλιππος Νάκας, Atheneaum, Πυθαγόρειο, Ωδείο Νίκος Σκαλκώτας κ.ά.) και οι περισσότεροι από τους αποφοίτους του κάνουν επαγγελματική καριέρα.
Συμμετέχει ως μέλος της κριτικής επιτροπής σε μουσικούς διαγωνισμούς διεθνούς κύρους, και επίσης ως εξεταστής σε επιτροπές του Ελληνικού Υπουργείου Πολιτισμού.
Είναι αρχισυντάκτης-διαχειριστής και αρθρογράφος του "TaR" μουσικό διαδικτυακό περιοδικό.
Ο Κώστας Γρηγορέας είναι τακτικό μέλος της Ένωσης Ελλήνων Μουσουργών και ένας εκ των ιδρυτών του Πανελληνίου Συλλόγου Αποφοίτων Ωδείων και Μουσικών Σχολών.
Δισκογραφία (επιλογή)
(Για τον πλήρη κατάλογο: discogs.com/artist/Kostas Grigoreas)
Εξωτερικοί σύνδεσμοι
Κατηγορία:Έλληνες συνθέτες Κατηγορία:Έλληνες καλλιτέχνες Κατηγορία:Έλληνες μουσικοί Κατηγορία:Κιθαρίστες Κατηγορία:Συνθέτες κλασικής μουσικής Κατηγορία:Έλληνες συνθέτες κλασικής μουσικής Κατηγορία:Έλληνες κιθαρίστες
Νοντάμπουρι
Το Νοντάμπουρι (ταϊλανδικά: นนทบุรี, προφέρεται Νοντάμπουρι) είναι η κύρια πόλη της ομώνυμης επαρχίας της Ταϊλάνδης.
Είναι αστικός δήμος (τέσαμπαν ναχόν) και καλύπτει πέντε υποεπαρχίες τις επαρχίας Μουάνγκ Νοντάμπουρι: τις Σουάν Γιάι, Ταλάτ Χουάν, Μπανγκ Χεν, Μπανγκ Κράσο και Τα Σάι. Τον Ιανουάριο του 2012 το Νοντάμπουρι είχε 258.550 εγγεγραμμένους κατοίκους και ήταν ο μεγαλύτερος αστικός δήμος εξαιρουμένης της Μπανγκόκ. Επειδή βρίσκεται κοντά στη Μπανγκόκ η πόλη θεωρείται προάστιο της Μπανγκόκ. Το Νοντάμπουρι είναι μέρος της Μητροπολιτικής Περιοχής της Μπανγκόκ στη κεντρική Ταϊλάνδη.
Παραπομπές
Κατηγορία:Πόλεις της Ταϊλάνδης
Αρχαιολογικό Μουσείο Αρχανών
Το Αρχαιολογικό Μουσείο Αρχανών, επίσης γνωστό ως Αρχαιολογική Συλλογή Αρχανών, είναι αρχαιολογικό μουσείο στην κωμόπολη των Αρχανών, στο νησί της Κρήτης, στην Ελλάδα. Φιλοξενεί μινωικά αρχαιολογικά ευρήματα προερχόμενα από την ευρύτερη γειτονική περιοχή.
Το μουσείο ιδρύθηκε το 1993. Στεγάζεται εντός νεοκλασικής αρχιτεκτονικής κτιρίου, το οποίο παλαιότερα λειτουργούσε ως σχολείο και το οποίο βρίσκεται εντός της συνοικίας Τζαμί, στις Αρχάνες. Το μουσείο εκτείνεται εντός έκτασης της τάξεως των 570 m².
Συλλογές
Οι συλλογές του μουσείου περιλαμβάνουν αρχαιολογικά ευρήματα προερχόμενα από το Ανάκτορο των Αρχανών, την Ανεμόσπηλια, καθώς και το νεκροταφείο του Φουρνίου. Οι συγκεκριμένες συλλογές αποτελούνται, κυρίως, από κεραμικά και λιθόγλυπτα αντικείμενα. Αρκετά εκ των πλέον σημαντικών αρχαιολογικών ευρημάτων, όπως χρυσά κοσμήματα, σφραγίδες, καθώς και μεταλλικά αντικείμενα, φυλάσσονται εντός του Αρχαιολογικού Μουσείου Ηρακλείου για λόγους ασφαλείας.
Παραπομπές
Κατηγορία:Δήμος Αρχανών Κατηγορία:Μουσεία στην Κρήτη Κατηγορία:Αρχαιολογικά μουσεία στην Ελλάδα
Πρίγκιπας Γεώργιος της Σερβίας
Ο πρίγκιπας Γεώργιος, διάδοχος του θρόνου της Σερβίας, ήταν ο μεγαλύτερος γιος του βασιλιά Πέτρου Α΄ της Σερβίας και της βασίλισσας Λιούμπιτσα (Ζόρκα), κόρης του Μαυροβούνιου βασιλιά Νικολάου Α΄. Ήταν, επίσης, ο μεγαλύτερος αδελφός του βασιλιά Αλεξάνδρου Α΄ της Γιουγκοσλαβίας.
Βιογραφία
Ο Γεώργιος γεννήθηκε στις 27 Αυγούστου 1887 στο Τσέτινιε του Πριγκιπάτου του Μαυροβουνίου, ως μέλος του Οίκου των Καραγεώργεβιτς. Ο παππούς του, Αλέξανδρος Καραγεώργεβιτς, κατείχε για ένα διάστημα την ηγεσία στο Πριγκιπάτο της Σερβίας, κατά τη διάρκεια της περιόδου 1842 ως 1858. Με την εκθρόνισή του, το 1858, ο παππούς του Γεωργίου και η οικογένειά του αναγκάστηκαν να εγκαταλείψουν την πατρίδα τους και να παραμείνουν εξόριστοι για τις επόμενες δεκαετίες.
Ο πατέρας του πρίγκιπα Γεωργίου, Πέτρος Καραγεώργεβιτς παντρεύτηκε τη Λιούμπιτσα (Ζόρκα), κόρη του Μαυροβούνιου βασιλιά Νικολάου Α΄. Μετά τον γάμο το ζεύγος παρέμεινε στο Μαυροβούνιο και όλα τα παιδιά του γεννήθηκαν εκεί. Έτσι, και ο Γεώργιος γεννήθηκε στην πόλη Τσέτινιε και πέρασε τα πρώτα χρόνια της ζωής του στην αυλή του παππού του. Ήταν ένα από τα πέντε παιδιά του Πέτρου και της Ζόρκας, δύο εκ των οποίων έχασαν τη ζωή τους στην παιδική τους ηλικία. Ως εκ τούτου, ο Γεώργιος μεγάλωσε με τη μεγαλύτερη αδελφή του, Ελένη, και το μικρότερο αδερφό του, Αλέξανδρο. Τον Μάρτιο του 1890, όταν ο Γεώργιος ήταν μόλις δύο χρονών, η μητέρα του πέθανε σε γέννα της. Λίγο αργότερα, ο Πέτρος μετακόμισε με τα τρία του παιδιά, αρχικά στη Γενεύη και στη συνέχεια στη Ρωσία. Εκεί, ο Γεώργιος σπούδασε στη σχολή του Σώματος Πεζικού του τσάρου Αλέξανδρου Β΄.
Το 1903, σε ηλικία 17 ετών, ο Γεώργιος μετέβη στη Σερβία μαζί με την οικογένειά του, μετά από την παλινόρθωση των Καραγεώργεβιτς στο θρόνο και την ανατροπή της δυναστείας των Ομπρένοβιτς. Ο πατέρας του έγινε βασιλιάς ως Πέτρος Α΄ και ο Γεώργιος, ως ο μεγαλύτερος σε ηλικία γιος του, έγινε διάδοχος του θρόνου.
Ένα γεγονός το έτος 1909 υπήρξε ορόσημο για την μετέπειτα ζωή του Γεωργίου. Θυμωμένος με τη συμπεριφορά του υπηρέτη του, του έδωσε μια σκληρή κλωτσιά στο στομάχι, κάτι που προκάλεσε το θάνατο του υπηρέτη μερικές ημέρες αργότερα. Αυτό το γεγονός προκάλεσε μεγάλη αναστάτωση στο σερβικό, αλλά και στον αυστροουγγρικό τύπο, ενώ ο Γεώργιος νοιώθοντας ένοχος για το θάνατο του υπηρέτη παραιτήθηκε από τα δικαιώματα διαδοχής του θρόνου. Έτσι, νέος διάδοχος ορίστηκε ο μικρότερος αδελφός του Αλέξανδρος.
Ο πρίγκιπας Γεώργιος συμμετείχε στους Βαλκανικούς Πολέμους, καθώς και στον Πρώτο Παγκόσμιο Πόλεμο, στον οποίο τραυματίστηκε σοβαρά κατά τη Μάχη του Δρίνου, το 1914. Μετά το θάνατο του πατέρα του και την στέψη του αδελφού του η αντιπαράθεση μεταξύ των δύο αδελφών οδήγησε στη σύλληψη του πρίγκιπα Γεωργίου, το 1925. Με την κήρυξή του ως παράφρων, φυλακίστηκε σε ένα άσυλο, κοντά στην πόλη Νις. Μετά τη δολοφονία του Αλέξανδρου, το 1934, ο Γεώργιος ήλπιζε ότι ο αντιβασιλέας πρίγκιπας Παύλος θα προχωρούσε στην απελευθέρωσή του, κάτι που δεν συνέβη.
Ο Γεώργιος παρέμεινε στη φυλακή μέχρι τον Β΄ Παγκόσμιο Πόλεμο, όταν απελευθερώθηκε από τους Γερμανούς κατακτητές. Εκείνοι ήλπιζαν να τον εμπλέξουν στο πολιτικό σκηνικό της κατοχικής Σερβίας, προσφέροντάς του την ηγεσία της χώρας, την οποία και αρνήθηκε, κερδίζοντας το σεβασμό του έθνους του, των Συμμάχων, ακόμη και των κομμουνιστών. Την προσφορά που απέρριψε την αποδέχτηκε ο Μίλαν Νέντιτς. Οι Γερμανοί του πρόσφεραν ακόμα τη δυνατότητα να μετακομίσει στο Λευκό Παλάτι, προκειμένου να γίνει με έμμεσο τρόπο ένα είδος ηγεμόνα, όμως ο Γεώργιος και πάλι αρνήθηκε. Οι κατοχικές δυνάμεις δεν τον ξαναπροσέγγισαν.
Όταν το Βελιγράδι απελευθερώθηκε ο πρίγκιπας Γεώργιος συναντήθηκε με τον στρατηγό Πέκο Ντάπτσεβιτς, συγχαίροντάς τον για τη νίκη του. Σε πρόταση του στρατηγού να του παραχωρηθεί από το κράτος ένα προσωπικό αυτοκίνητο και ένας οδηγός, ο Γεώργιος απάντησε ότι του ήταν αρκετό το ποδήλατό του.
Μετά τον πόλεμο, η βασιλική οικογένεια των Καραγεώργεβιτς κηρύχθηκε εχθρός του κράτους από το κομμουνιστικό καθεστώς του Γιόσιπ Μπροζ Τίτο. Ωστόσο, ο Γεώργιος αποκλείστηκε από αυτό το χαρακτηρισμό και παρέμεινε στη χώρα για το υπόλοιπο μέρος της ζωής του. Το 1947, σε ηλικία 60 ετών, παντρεύτηκε την Ραντμίλα Ράντονιτς (1907-1993). Το ζευγάρι δεν απέκτησε παιδιά. Ο Γεώργιος κατέγραψε τα απομνημονεύματά του στο βιβλίο «Η αλήθεια για τη ζωή μου» (Истина о моме животу), που κυκλοφόρησε το 1969. Απεβίωσε στις 17 Οκτωβρίου 1972 στο Βελιγράδι και ενταφιάστηκε στην Εκκλησία του Αγίου Γεωργίου του Όπλενατς.
Εξωτερικοί σύνδεσμοι
Κατηγορία:Πρίγκιπες της Σερβίας
Φοσσάτο ντι Βίκο
Το Φοσσάτο ντι Βίκο (ιταλικά: Fossato di Vico) είναι ιταλικός δήμος στην Επαρχία της Περούτζα, στην περιφέρεια της Ούμπρια.
Παραπομπές
Κατηγορία:Δήμοι της Επαρχίας της Περούτζα
Μιχαήλ Κέπετζης
Ο Μιχαήλ Κέπετζης (1865 - 1939) ήταν Έλληνας διπλωμάτης και καθηγητής.
Γεννήθηκε στην Κωνσταντινούπολη. Το 1920 ήταν πρεσβευτής στη Βέρνη και αντιπρόσωπος της Ελλάδας στην Κοινωνία των Εθνών. Υπήρξε καθηγητής του Διεθνούς Δικαίου στο Πανεπιστήμιο της Λωζάννης. Πέθανε στην Αθήνα το 1939.
Παραπομπές
Κεπετζης, Μιχαηλ
Τροχοφόρα
Τα τροχοφόρα (επιστ. ονομ.: Rotifera) και ενίοτε τροχόζωα είναι μικροσκοπικά ζώα (40 μm – 3 mm), κοσμοπολίτικα με πάνω από 1.800 είδη, που ζουν κυρίως στα γλυκά νερά, ελεύθερα ή προσκολλημένα. Το διαφανές σώμα τους καλύπτεται από εφυμενίδα και στο πρόσθιο τμήμα φέρει ένα βλεφαριδοφόρο τροχοφόρο όργανο, που ουσιαστικά είναι βλεφαρίδες, των οποίων η συντονισμένη κίνηση δίνει την εντύπωση περιστρεφόμενου τροχού.
Πηγές
Κατηγορία:Πλατύζωα
Ασπίδα ΚΟΠ 2002
Η Ασπίδα ΚΟΠ 2002 ήταν η 33η έκδοση του Super Cup Κύπρου. Στον αγώνα συμμετείχαν ο πρωταθλητής Κύπρου, ΑΠΟΕΛ, και η κυπελλούχος Κύπρου, Ανόρθωση. Το παιχνίδι έγινε στο Νέο Γ.Σ.Π. στη Λευκωσία.
Ο ΑΠΟΕΛ κέρδισε τον αγώνα νικώντας την Ανόρθωση με 6-3.
Παραπομπές
2002 Κατηγορία:Ποδόσφαιρο το 2002
Γκένα Ντιμίτροβα
Η Γκένα Ντιμιτρόβα (βουλγαρικά: Гeна Димитpова, 6 Μαΐου 1941 - 11 Ιουνίου 2005) ήταν Βουλγάρα σοπράνο της όπερας. Είναι ιδιαίτερα γνωστή για τη δύναμη και την έκταση που είχε η φωνή της. Η καριέρα της κράτησε περίπου τέσσερις δεκαετίες. Εν μέρει συνδέθηκε με τον ομώνυμο ρόλο του έργου του Πουτσίνι, Turandot, εκεί είχε πει: «''Μπορεί ο συγκεκριμένος ρόλος να μην είναι ο αγαπημένος, ωστόσο σε βοηθά να αναδείξεις τη φωνή σου. Ο τρόπος με τον οποίον είναι γραμμένη η μουσική, σε αναγκάζει να το ερμηνεύσεις με φωνή που μοιάζει με τρομπέτα''». Μετά τον θάνατό της, η Βουλγαρική Κυβέρνηση δεσμεύτηκε να ξεκινήσει μία χρηματοδότηση στο όνομά της, η οποία θα βοηθά ανερχόμενους τραγουδιστές.
Γεννήθηκε στο χωριό Μπέλγκεζ, 25 χιλιόμετρα έξω από το Πλέβεν. Ξεκίνησε να τραγουδά σε σχολικές χορωδίες. Εξ αιτίας τη δυναμικής φωνής που διέθετε, της προτάθηκε μία θέση στο Ωδείο της Σόφιας, όπου μαθήτευσε στο πλευρό του Κρίστο Μπραμπάροφ, μεταξύ του 1959 - 1964. Αρχικά ήταν μία mezzo-soprano, ενώ ήδη από το δεύτερο έτος της εκεί αναγνωρίστηκε ως σοπράνο. Όταν τελείωσε τις σπουδές της στη Σόφια, ξεκίνησε να διδάσκει τραγούδι. Το 1967 έγινε ιδιαιτέρως γνωστή ως Abigaille, στη Βουλγαρική Εθνική Όπερα, στο έργο του Βέρντι, Ναμπούκο. Βεβαίως, στις αρχικές ηχογραφήσεις της φωνής της, δε διακρίνεται το εύρος που απέκτησε αργότερα. Έτσι, στις ηχογραφήσεις που υπάρχουν από τότε, στην όπερα του Βέρντι, παραλείπεται μία ψηλή προαιρετική Ντο νότα, η οποία όπως συμπεριλήφθηκε στις κατοπινές ηχογραφήσεις της καριέρας της, στο έργο του Βέρντι.
Η Ντιμίτροβα κέρδισε, το 1970, τον Διεθνή Διαγωνισμό Τραγουδιού της Σόφια. Το βραβείο περιελάμβανε και μαθήματα στη Σκάλα του Μιλάνου. Το ντεμπούτο της στην Ιταλία το έκανε ως Turandot, στο Τρεβίζο, το 1975. Τον ρόλο αυτόν τον επανέλαβε, το 1983, στη Σκάλα του Μιλάνου, στο πλευρό του τενόρου Πλάθιντο Ντομίνγκο σε μία μεγάλη παραγωγή του Φράνκο Τζεφιρέλι. Ο ρόλος της, ως Turandot, υπάρχει σε βίντεο, το οποίο διατηρείται ακόμα, από το 1983. Η παράσταση είχε λάβει μέρος στο Verona Arena. Το 1988 έκανε και το ντεμπούτο της στη Μητροπολιτική Όπερα της Νέας Υόρκης, ερμηνεύοντας τον ίδιο ρόλο. Παρόλα αυτά, το ντεμπούτο της στις ΗΠΑ είχε γίνει ήδη από το 1981, ως Elvira, στο έργο Ερνάνης, του Βέρντι. Το 2001 αποσύρθηκε από τη σκηνή, αλλά συνέχισε να δουλεύει με νεαρούς τραγουδιστές. Μια από τις πιο σπουδαίες μαθητριές της είναι η Ελένα Μπαραμόβα.
Εξωτερικοί σύνδεσμοι
Κατηγορία:Υψίφωνοι Κατηγορία:Βουλγάρες τραγουδίστριες Κατηγορία:Τραγουδιστές όπερας
Πάρις Μπορντόνε
O Πάρις Μπορντόνε (Pàris Paschalinus Bordone ή Bordón στα Βενετσιάνικα, 1500-1571) ήταν Ιταλός ζωγράφος της Αναγέννησης.
Γεννήθηκε στο Τρεβίζο αλλά πολύ νέος μετοίκησε στη Βενετία. Μαθήτευσε για λίγο στο εργαστήριο του Τιτσιάνο (περί το 1518) αλλά διαπίστωσε την απροθυμία του δασκάλου για διδασκαλία και σύντομα τον εγκατέλειψε. Ο Βαζάρι, αν και υπερηφανευόταν για τη φιλία του με τον Τιτσιάνο, λέει ότι «έκλεψε» αυτός την πρώτη παραγγελία που είχε δοθεί στον Μπορντόνε.
Παρά τα παράπονά του από τον Τιτσιάνο, ο Μπορντόνε υπήρξε ο ζωγράφος που επηρεάστηκε περισσότερο απ’ όλους από τον δάσκαλο, όπως επίσης και από τον Τζορτζόνε, που το ύφος του τον γοήτευε. Σ’ αυτό το ύφος ζωγράφισε ποιμενικές και μυθολογικές σκηνές, που ίσως σήμερα φαίνονται τραχειές και συμβατικές αλλά του χάρισαν μεγάλη επιτυχία.
Πηγές
Κατηγορία:Ιταλοί ζωγράφοι
Όθων Γ΄ του Χάρμπουργκ
Ο Όθων Γ΄ (Otto III. von Braunschweig-Lüneburg-Harburg, 20 Μαρτίου 1572 - 4 Αυγούστου 1641) από τον Οίκο των Γουέλφων ήταν λόρδος του Χάρμπουργκ (1606-1641) μαζί με τον μεγαλύτερο αδελφό του Γουλιέλμο-Αύγουστο. Η περιοχή τους ήταν μέρος του δουκάτου του Μπράουνσβαϊχ-Λύνεμπουργκ.
Βιογραφία
Ήταν ο 5ος γιος του Όθωνα Β΄ πρίγκιπα του Χάρμπουργκ και της Χέντβιχ των Σίρκσενα, κόρης του Έννο Β΄ κόμη της Ανατολικής Φρισίας. Το 1603 απεβίωσε ο πατέρας του. Ο πρώτος αδελφός του Όθων-Ερρίκος είχε αποβιώσει 12 έτη πριν και ο δεύτερος Ιωάννης-Φρειδερίκος είχε αποποιηθεί της εξουσίας. Έτσι τον διαδέχθηκαν ο Γουλιέλμος-Αύγουστος και ο Χριστόφορος ως συγκυβερνήτης.
Το 1606 απεβίωσε ο Χριστόφορος και τον διαδέχθηκε ο Όθων Γ΄ ως συγκυβερνήτης του πριγκιπάτου του Χάρμπουργκ, μαζί με τον Γουλιέλμο-Αύγουστο. Η σχέση τους ήταν αρμονική. Επειδή ο Όθων Γ΄ δεν είχε τέκνα και ο αδελφός του ήταν άγαμος, το πριγκιπάτο θα κληροδοτείτο σε κάποιον συγγενή τους Γουέλφο. Συμφώνησαν με τον δεύτερο εξάδελφό τους Χριστιανό πρίγκιπα του Μπράουνσβαϊγκ-Λύνεμπουργκ να πληρώσει το χρέος τους, που ήταν περισσότερο από 150.000 τάληρα και το 1630 ανακοίνωσαν επίσημα την απόφασή τους να τους διαδεχθεί.
Ο Όθων Γ΄ απεβίωσε το 1641 στο Χάρμπουργκ και στο πριγκιπάτο έμεινε μόνος κύριος ο αδελφός του Γουλιέλμος-Αύγουστος. Το επόμενο έτος απεβίωσε και ο αυτός και το πριγκιπάτο κληροδοτήθηκε στα δεύτερα εξαδέλφια τους.
Οικογένεια
Το 1621 νυμφεύτηκε την 6η εξαδέλφη του Χέντβιχ των Γουέλφων, κόρη του Ιουλίου πρίγκιπα του Βολφενμπύτελ, αλλά δεν απέκτησε απογόνους.
Εξωτερικοί σύνδεσμοι
Κατηγορία:Δούκες του Μπράουνσβαϊγκ-Λύνεμπουργκ
Παραλία Νησί
μικρογραφία|Άποψη της παραλίας τον Οκτώβριο του 2017 Η παραλία Νίσσι είναι μια δημοφιλής παραλία στο τουριστικό θέρετρο της Αγίας Νάπας, στην νοτιοανατολική Κύπρο.
Η παραλία εκτείνεται σε ένα μήκος που φτάνει τα 500 μέτρα. Το νερό της παραλίας είναι αρκετά καθαρό και στην περιοχή της παραλίας είναι υψωμένη μια γαλάζια σημαία, η οποία είναι μια διάκριση για παραλίες με καθαρά νερά. Η παραλία, που απλώνεται κατά μήκος του δικού της ορμίσκου, παίρνει το όνομα της από ένα μικρό νησάκι, το Νίσσι, το οποίο βρίσκεται σε κοντινή απόσταση από την ακτή. Το ακατοίκητο νησάκι είναι εύκολα προσβάσιμο με τα πόδια μέσα από τα ρηχά νερά της παραλίας. Η τοποθεσία του παρέχει ένα καλό καταφύγιο για το υπόλοιπο της παραλίας. Το νησάκι είναι καλυμμένο με τοπική βλάστηση χαμηλού επιπέδου.
Η παραλία έχει γίνει δημοφιλής προορισμός για ταξιδιώτες που επιδιώκουν την νυχτερινή διασκέδαση από τότε που το Radio 1 Roadshow του BBC ξεκίνησε να μεταδίδει ζωντανά προγράμματα κατά την καλοκαιρινή τουριστική εποχή (από το 2002). Το νυχτερινό κέντρο Nissi Bay Beach Bar είναι πολύ δημοφιλής στους ντόπιους και τους τουρίστες. Αυτό το νυχτερινό κέντρο παίζει μουσική όλη την ημέρα και οργανώνει εκδηλώσεις όπως για παράδειγμα πάρτι αφρού και γιορτές με προσκεκλημμένους ντιτζέι. Επίσης κάποιος επισκέπτης μπορεί να ασκήσει διάφορα θαλάσσια αθλήματα όπως το θαλάσσιο σκι και η ιστιοσανίδα. Υπάρχουν επίσης δύο γήπεδα μπιτς βόλεϊ που είναι ανοικτά για το κοινό.
Το 2005, οι αρχαιολογικές ανασκαφές κατά μήκος των δυτικών συνόρων του κόλπου βρήκαν ότι στην περιοχή βρίσκεται εξοπλισμός ανάμματος φωτιάς που χρονολογείται από το 10.000 π.Χ., κάτι που σημαίνει ότι η περιοχή ίσως αποτέλεσε η πρώτη περιοχή στην Κύπρο που εποικίστηκε από ανθρώπους.
Παραπομπές
Κατηγορία:Γεωγραφία της Κύπρου
Κίντερνταϊκ
Το Κίντερνταϊκ (ολλανδικά: Kinderdijk) είναι ένα χωριό του δήμου ΜολενλάντενΜόλενλαντεν, στην επαρχία Νότιας Ολλανδίας, στις Κάτω Χώρες. Βρίσκεται περίπου 15 χλμ. (9 μίλια) ανατολικά του Ρότερνταμ. Βρίσκεται στο πόλντερ Αλμπλάσερβορ, στην συμβολή των ποταμών Λεκ και Νορντ. Για την αποστράγγιση του πόλντερ, κατασκευάστηκε το 1740 ένα σύστημα από 19 ανεμόμυλους. Αυτό το σύστημα αποτελεί την μεγαλύτερη μαζική συγκέντρωση παλαιών ανεμόμυλων στις Κάτω Χώρες. Οι ανεμόμυλοι του Κίντερνταϊκ είναι ένα από τα πιο γνωστά και δημοφιλή ολλανδικά αξιοθέατα. Το 1997 μπήκε στην λίστα με τα Μνημεία Παγκόσμιας Κληρονομιάς της UNESCO.
Εξωτερικοί σύνδεσμοι
Κατηγορία:Χωριά της Ευρώπης
Φράττα Τοντίνα
Η Φράττα Τοντίνα (ιταλικά: Fratta Todina) είναι ιταλικός δήμος στην Επαρχία της Περούτζα, στην περιφέρεια της Ούμπρια.
Παραπομπές
Κατηγορία:Δήμοι της Επαρχίας της Περούτζα
Παράξενος Κόσμος (ταινία)
Το Παράξενος Κόσμος (πρωτότυπος αγγλικός τίτλος: Strange World) είναι μια αμερικανική ταινία περιπέτειας επιστημονικής φαντασίας κινουμένων σχεδίων ηλεκτρονικών υπολογιστών του 2022, παραγωγής Walt Disney Animation Studios και διανομής Walt Disney Studios Motion Pictures. Ως η 61η ταινία παραγωγής του στούντιο, σκηνοθετήθηκε από τον Ντον Χολ, σε συν-σκηνοθεσία Κι Νγκουιέν και παραγωγή του Ρόι Κόνλι, από σενάριο που έγραψε ο Νγκουιέν, ο οποίος συνέλαβε επίσης την ιστορία με τον Χολ. Στην ταινία πρωταγωνιστούν οι φωνές των Τζέικ Τζίλενχαλ, Ντένις Κουέιντ, Τζαμπούκι Γιανγκ-Γουάιτ, Γκαμπριέλ Γιούνιον και Λούδι Λιού. Είναι η έβδομη ταινία κινουμένων σχεδίων της Disney που ασχολείται με το είδος επιστημονικής φαντασίας, μετά το Οι Υπερέξι (2014).
Το Παράξενος Κόσμος έκανε πρεμιέρα στο El Capitan Theatre στο Λος Άντζελες στις 15 Νοεμβρίου 2022 και κυκλοφόρησε στις κινηματογραφικές αίθουσες στις Ηνωμένες Πολιτείες στις 23 Νοεμβρίου. Η ταινία διακρίθηκε για την παρουσίαση του πρώτου ανοιχτά πρωταγωνιστή ΛΟΑΤ+ των Walt Disney Animation Studios. Έλαβε γενικά θετικές κριτικές από κριτικούς, οι οποίοι επαίνεσαν τα κινούμενα σχέδια, τα γραφικά και τις φωνές, αλλά επέκριναν το σενάριο. Η ταινία ήταν μια βόμβα στο box office, με προβλέψεις για απώλεια 147 εκατομμυρίων δολαρίων για την Disney. Είναι επίσης η πρώτη βόμβα στο box office για τα Walt Disney Animation Studios από το Γνωρίστε τους Ρόμπινσον του 2007. Ωστόσο, ήταν μια επιτυχία ροής στο Disney+, όπου έγινε η νούμερο ένα ταινία που μεταδόθηκε για μια περίοδο.
Εξωτερικοί σύνδεσμοι
Κατηγορία:Ταινίες των Walt Disney Animation Studios Κατηγορία:Ταινίες τοποθετημένες σε φανταστικούς πλανήτες Κατηγορία:Αμερικανικές εφηβικές ταινίες Κατηγορία:Αμερικανικές ταινίες συσχετιζόμενες με ΛΟΑΤ Κατηγορία:Αμερικανικές 3D ταινίες Κατηγορία:Ταινίες του 2022 Κατηγορία:Σελίδες με μη επιθεωρημένες μεταφράσεις Κατηγορία:Ταινίες κινουμένων σχεδίων παραγωγής Walt Disney Pictures Κατηγορία:3D ταινίες κινουμένων σχεδίων Κατηγορία:Ταινίες με μουσική σύνθεση Χένρι Τζάκμαν Κατηγορία:Αμερικανικές ταινίες κινουμένων σχεδίων υπολογιστή Κατηγορία:Ταινίες κινουμένων σχεδίων του 2022
Κυπριακές βουλευτικές εκλογές 2021
Οι βουλευτικές εκλογές του 2021 ήταν οι δωδέκατες βουλευτικές εκλογές στην Κύπρο. Διεξήχθησαν στις 30 Μαΐου 2021 για την εκλογή των 56 εκ των 80 μελών της Βουλής των Αντιπροσώπων για την ΙΒ΄ Κοινοβουλευτική Περίοδο.
Πολιτικό σύστημα
Η Κύπρος είναι μια ενιαία δημοκρατία με προεδρικό σύστημα διακυβέρνησης. Ο Πρόεδρος της Κυπριακής Δημοκρατίας, άμεσα εκλεγμένος στο μέσο της νομοθετικής περιόδου, είναι και αρχηγός κράτους και επικεφαλής της κυβέρνησης, και προεδρεύει του εκτελεστικού Υπουργικού Συμβουλίου. Ωστόσο, οι αναλογικές εκλογές για τη Βουλή των Αντιπροσώπων διευκολύνουν τον πολυκομματισμό, όπου το κόμμα του εκλεγμένου προέδρου συνήθως συμμαχεί με άλλα μικρότερα κόμματα για να σχηματιστεί μια κυβέρνηση συνεργασίας που συνήθως προσαρμόζεται στις κοινοβουλευτικές αλλαγές μετά τις βουλευτικές εκλογές.
Εκλογικό σύστημα
Οι 80 έδρες της Βουλής των Αντιπροσώπων εκλέγονται από έξι πολυπληθείς εκλογικές περιφέρειες, με τον αριθμό των εδρών να κατανέμεται ανάλογα με τον πληθυσμό κάθε περιφέρειας. Από τις 80 θέσεις, οι 56 εκλέγονται από τους Ελληνοκύπριους και οι 24 από τους Τουρκοκύπριους. Ωστόσο, λόγω της τουρκικής εισβολής του 1974 και της παράνομης κατοχής του βόρειου τμήματος της χώρας, οι 24 τουρκοκυπριακές έδρες μένουν κενές και η Βουλή των Αντιπροσώπων έχει εκ των πραγμάτων 56 έδρες από την αύξησή τους το 1985.
Οι εκλογές διεξάγονται με αναλογική εκπροσώπηση ανοικτής λίστας, με τις θέσεις να κατανέμονται χρησιμοποιώντας την απλή αναλογική. Οι υπόλοιπες έδρες κατανέμονται σε λίστες που κέρδισαν τουλάχιστον μία έδρα ή κόμματα που έλαβαν τουλάχιστον 3,6% των ψήφων. Στο σύστημα ανοικτής λίστας, οι ψηφοφόροι πρώτα επιλέγουν τη λίστα που θέλουν να ψηφίσουν, και στη συνέχεια επιλέγουν ένα αριθμό υποψηφίων ίσον με το ένα τέταρτο του αριθμού των εδρών της εκλογικής περιφέρειας. Οι ηγέτες των κομμάτων ή άλλοι υποψήφιοι επικεφαλής συνασπισμών δεν απαιτείται να λάβουν ψήφους για εκλογή. Η ψηφοφορία δεν είναι υποχρεωτική.
Πλαίσιο εκλογών
Οι βουλευτικές εκλογές διενεργούνται και ρυθμίζονται με βάση τις διατάξεις των περί Εκλογής Μελών της Βουλής των Αντιπροσώπων Νόμων, σε συνδυασμό με τα άρθρα 62 μέχρι 72 του Συντάγματος της Κυπριακής Δημοκρατίας.
Για σκοπούς βουλευτικών εκλογών η Κυπριακή Δημοκρατία διαιρείται σε έξι εκλογικές περιφέρειες, οι οποίες αντιστοιχούν στις έξι διοικητικές περιφέρειες. Οι 56 βουλευτικές έδρες κατανέμονται κατά εκλογική περιφέρεια με βάση τον αριθμό των εγγεγραμμένων εκλογέων κάθε εκλογικής περιφέρειας, ως εξής:
Η κατανομή των εδρών γίνεται σε τρεις φάσεις. Στην πρώτη κατανομή οι έδρες δίνονται με το σύστημα της απλής αναλογικής, ενώ στη δεύτερη και τρίτη κατανομή εφαρμόζεται το σύστημα της ενισχυμένης αναλογικής με ποσοστά 3,6% και 7,2% αντίστοιχα.
Δικαίωμα υποβολής υποψηφιότητας για εκλογή στο αξίωμα μέλους της Βουλής των Αντιπροσώπων, έχει κάθε πολίτης της Δημοκρατίας, ο οποίος:
Η Βουλή των Αντιπροσώπων εκλέγεται για πενταετή θητεία, όμως αυτή μπορεί να αυτοδιαλυθεί πρόωρα, με απόφαση που λαμβάνεται με απόλυτη πλειοψηφία των μελών της.
Κόμματα και επικεφαλής
Στις εκλογές συμμετείχαν 15 κόμματα/κινήματα και 7 ανεξάρτητοι υποψήφιοι.
Αντιπρόσωποι θρησκευτικών ομάδων
Στη Βουλή των Αντιπροσώπων συμμετέχουν αντιπρόσωποι των θρησκευτικών ομάδων των μειονοτήτων στην Κύπρο, χωρίς να έχουν δικαίωμα ψήφου. Η εκλογή τους διεξάγεται ταυτόχρονα και παράλληλα με τις βουλευτικές εκλογές για ανάδειξη των πενήντα έξι Ελληνοκύπριων βουλευτών. Για τη θρησκευτική ομάδα των Αρμενίων δεν έγιναν εκλογές καθώς υπήρχε μόνο μια υποψηφιότητα. Εξελέγησαν οι:
Εξωτερικοί σύνδεσμοι
Κατηγορία:Κυπριακές βουλευτικές εκλογές Κατηγορία:Εκλογές του 2021
Τζάνο ντελλ'Ούμπρια
Το Τζάνο ντελλ'Ούμπρια (ιταλικά: Giano dell'Umbria) είναι ιταλικός δήμος στην Επαρχία της Περούτζα, στην περιφέρεια της Ούμπρια.
Παραπομπές
Κατηγορία:Δήμοι της Επαρχίας της Περούτζα
Ένωση Βαλκανικών Ομοσπονδιών Στίβου
Η ένωση των Βαλκανικών Ομοσπονδιών Στίβου (Association of Balkan Athletic Federations), είναι ένας διεθνής οργανισμός που διοργανώνει τα ετήσια αθλητικά γεγονότα στα Βαλκάνια, όπως είναι οι Βαλκανικοί αγώνες ανοιχτού και κλειστού στίβου, κ.α.
Μέλη
Η ένωση βαλκανικού αθλητισμού αποτελείται από 19 ομοσπονδίες μέλη,ακόμα και από χώρες που βρίσκονται έξω από το γεωγραφικό βαλκανικό πλαίσιο. • 🇦🇱 Αθλητική ομοσπονδία Αλβανίας
• 🇦🇲 Αθλητική ομοσπονδία Αρμενίας
• Αθλητική ομοσπονδία Βουλγαρίας
• Αθλητική ομοσπονδία Κροατίας
• Αθλητική ομοσπονδία Γεωργίας
• 🇬🇷 ΣΕΓΑΣ
• 🇮🇱 Αθλητική ομοσπονδία Ισραήλ
• Αθλητική ομοσπονδία Κόσοβου
• 🇲🇰 Αθλητική ομοσπονδία Βόρειας Μακεδονίας
• 🇲🇩 Αθλητική ομοσπονδία Μολδαβίας
• 🇲🇪 Αθλητική ομοσπονδία Μαυροβουνίου
• 🇷🇴 Αθλητική ομοσπονδία Ρουμανίας
• 🇷🇸 Αθλητική ομοσπονδία Σερβίας
• 🇸🇮 Αθλητική ομοσπονδία Σλοβενίας
• 🇹🇷 Αθλητική ομοσπονδία Τουρκίας
• 🇺🇦 Αθλητική ομοσπονδία Ουκρανίας
• 🇦🇹 Αθλητική ομοσπονδία Αυστρίας
Παραπομπές
Κατηγορία:Στίβος στην Ευρώπη
23η Συμφωνία (Μότσαρτ)
Η '''23η Συμφωνία σε Ρε μείζονα, K. 181/162b' (γερμανικά: Sinfonie D-Dur Köchelverzeichnis 181'') είναι μία συμφωνία του Βόλφγκανγκ Αμαντέους Μότσαρτ, που ολοκληρώθηκε τον Μάιο του 1773. Πολλές φορές αποκαλείται και ως Ουβερτούρα, παρόλο που το χειρόγραφο της, τιτλοφορείται ως Sinfonia.
Δομή και ενορχήστρωση
Η Συμφωνία γράφτηκε για τα εξής μουσικά όργανα: 2 όμποε, 2 τρομπέτες, 2 κόρνα και έγχορδα.
Η Συμφωνία αποτελείται από τρία μέρη, τα οποία ο Μότσαρτ τα έγραψε ως ένα, αλλάζοντας μόνο τον ρυθμό.
Εξωτερικοί σύνδεσμοι
Κατηγορία:Συμφωνίες του Βόλφγκανγκ Αμαντέους Μότσαρτ Κατηγορία:Συνθέσεις σε Ρε μείζονα
Βραβεία της Ένωσης Κριτικών Κινηματογράφου της Νέας Υόρκης 1960
Τα 26α Βραβεία της Ένωσης Κριτικών Κινηματογράφου της Νέας Υόρκης (αγγλικά: New York Film Critics Circle Awards), που ανακοινώθηκαν στις 29 Δεκεμβρίου 1960, απονεμήθηκαν στις 21 Ιανουαρίου 1961, τιμώντας την καλύτερη κινηματογραφική παραγωγή του 1960.
Νικητές
Καλύτερη Ταινία
Καλύτερη Σκηνοθεσία
Καλύτερος Α' Ανδρικός Ρόλος
Καλύτερος Α' Γυναικείος Ρόλος
Καλύτερη Ξενόγλωσση Ταινία
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου της Νέας Υόρκης Κατηγορία:Κινηματογραφικά γεγονότα του 1960
Γκουάλντο Καττάνεο
Το Γκουάλντο Καττάνεο (ιταλικά: Gualdo Cattaneo) είναι ιταλικός δήμος στην Επαρχία της Περούτζα, στην περιφέρεια της Ούμπρια.
Παραπομπές
Κατηγορία:Δήμοι της Επαρχίας της Περούτζα
Γκουάλντο Ταντίνο
Το Γκουάλντο Ταντίνο (ιταλικά: Gualdo Tadino) είναι ιταλικός δήμος στην Επαρχία της Περούτζα, στην περιφέρεια της Ούμπρια.
Παραπομπές
Κατηγορία:Δήμοι της Επαρχίας της Περούτζα
Ερνέστος του Μπάντεν-Ντούρλαχ
Βιογραφία
Ήταν ο έβδομος γιος του Χριστοφόρου Α΄ μαργράβου του Μπάντεν-Μπάντεν και της Οτιλίας, κόρης του Φιλίππου Β΄ διαδόχου του Κάτσενελμπογκεν.
Το 1553 απεβίωσε στο Ζούλτσμπουρκ σε ηλικία 71 ετών και, επειδή ο πρωτότοκος Αλβέρτος είχε αποβιώσει από το 1542, τον διαδέχθηκε ο δευτερότοκος Βερνάδος Δ΄, που ήταν άγαμος και μετά ο τρίτος γιος του Κάρολος Β΄.
Οικογένεια
Νυμφεύθηκε πρώτα το 1510 την Ελισάβετ των Χόεντσολερν, κόρη του Φρειδερίκου Α΄ μαργράβου του Βρανδεμβούργου-Άνσμπαχ και είχαν τέκνα:
Το 1518 απεβίωσε η Ελισάβετ και ο Ερνέστος έκανε το ίδιο έτος γάμο με την Ούρσουλα, κόρη του Γεωργίου του Ρόζενφελτ. Ο γάμος ήταν μοργανατικός και είχαν τέκνα:
Παραπομπές
Κατηγορία:Οίκος του Τσέρινγκεν Κατηγορία:Μοργανατικοί γάμοι
Θανάσης Κοκκινάκης
Ο Θανάσης Κοκκινάκης (Thanasi Kokkinakis, 10 Απριλίου 1996) είναι Αυστραλός επαγγελματίας αντισφαιριστής, με ελληνική καταγωγή. Βρίσκεται στο No.145 της παγκόσμιας κατάταξης. Ώς παίκτης στην κατηγορία juniors ο Κοκκινάκης ήταν πολύ επιτυχημένος, φτάνοντας σε δύο τελικούς Grand Slam Junior στα μονά, στο 2013 Australian Open και στο 2013 US Open. Επίσης εκπροσωπεί την Αυστραλία και στο Davis Cup. Στο διπλό κατέκτησε μαζί με τον Νικ Κύργιο το Αυστραλιανό Όπεν το 2022.
Οικογένεια και παιδική ηλικία
Ο Θανάσης γεννήθηκε στην Αδελαΐδα της Αυστραλίας από Έλληνες γονείς. Ο πατέρας του Τρύφων, κατάγεται από την Καλαμάτα ενώ η μητέρα του Βούλα, από την Τρίπολη. Ξεκίνησε να παίζει τέννις στα οκτώ του και το ίνδαλμά του ήταν ο Marat Safin.
Καριέρα στην κατηγορία Juniors
Ο Κοκκινάκης παρέλαβε κάρτα ελεύθερης συμμετοχής στο Αυστραλιανό Όπεν παίδων του 2013 και έφτασε μέχρι τον τελικό. Στην πορεία του απέκλεισε το No.12, το No.2 και το No.11 του ταμπλό. Στον τελικό αντιμετώπισε τον, επίσης Ελληνοαυστραλό, Νίκο Κύργιο από τον οποίον ηττήθηκε με σκορ 7–6(4) 6–3.
Τον Ιούνιο, επέστρεψε για να αγωνιστεί στο Wimbledon παίδων. Στο μονό έφτασε μέχρι τον 3ο γύρο, ενώ κατέκτησε τον τίτλο του διπλού μαζί με τον φίλο του Νίκο Κύργιο. Έπειτα αγωνίστηκε στο US Open παίδων και έφτασε μέχρι τον τελικό, στον οποίο ηττήθηκε από τον Borna Coric, με σκορ 6–3 3–6 1–6.
2011–2013: Πρεμιέρα ως επαγγελματίας
Ο Κοκκινάκης ξεκίνησε την επαγγελματική του καριέρα στο τουρνουά Australia F3 Future's, στην ηλικία των 14. Την πρώτη του νίκη σε επαγγελματικό επίπεδο την πέτυχε στο τουρνουά Australia F4.
Το 2012 συνέχισε την πορεία του αγωνιζόμενος σε τουρνουά της κατηγορίας Futures σε διάφορες χώρες της Ευρώπης.
2014: Είσοδος στο Top200
Ο Θανάσης ξεκίνησε την σεζόν του 2014 αφού έλαβε κάρτα ελεύθερης συμμετοχής στο 2014 Brisbane International. Έχασε τον πρώτο του αγώνα από τον Lleyton Hewitt στα δύο σετ. Στις 8 Ιανουαρίου έλαβε κάρτα ελεύθερης συμμετοχής στο 2014 Australian Open, επισφραγίζοντας την πρώτη του παρουσία σε διοργάνωση Grand Slam. Στον πρώτο γύρο νίκησε τον Igor Sijsling στα τέσσερα σετ. Στον δεύτερο γύρο ωστόσο ηττήθηκε από τον Rafael Nadal τότε Νο.1 στον κόσμο.
Ο Κοκκινάκης έπειτα έφτασε μέχρι τους ημιτελικούς του 2014 Heilbronner Neckarcup, ξεκινώντας από τα προκριματικά. Στη συνέχεια ανταμείφθηκε με μία ακόμα κάρτα ελεύθερης συμμετοχής, αυτή τη φορά στους προκριματικούς του Roland-Garros, στους οποίους προκρίθηκε μέχρι τον τελικό γύρο αλλά ηττήθηκε χάνοντας την ευκαιρία να αγωνιστεί στο κυρίως ταμπλό. Αυτό το αποτέλεσμα όμως τον βοήθησε να ανέβει στο Top300 για πρώτη φορά. Κέρδισε τον πρώτο του τίτλο στον Καναδά, τον Ιούλιο του 2013 νικώντας τον Fritz Wolmarans στον τελικό. Έπειτα προκρίθηκε στο 2014 Shenzhen Open. Κατά την πορεία του νίκησε τον Egor Gerasimov με σκορ 7–6(7–3), 6–1 στον πρώτο γύρο αλλά ηττήθηκε στον δεύτερο από τον Santiago Giraldo με σκορ 6–4, 6–3.
Ο Κοκκινάκης τελείωσε τη σεζόν του 2014 ως το Νο.150 της παγκόσμιας κατάταξης.
2015: Είσοδος στο Top100
Ακόμα δέχτηκε κάρτα ελεύθερης συμμετοχής στο 2015 Australian Open, όπου στην πρεμιέρα του νίκησε τον Ernests Gulbis πριν χάσει στον δεύτερο γύρο απο τον συμπατριώτη του Sam Groth στα πέντε σετ. Τον Φεβρουάριο ο Κοκκινάκης προκρίθηκε σε τρία ATP World Tour τουρνουά, Memphis Open, Delray Beach Open και Abierto Mexicano. Τον Μάρτιο αγωνίστηκε για πρώτη φορά στο Davis Cup με τα χρώματα της Αυστραλίας, όπου νίκησε στο πρώτο rubber τον Lukáš Rosol, με σκορ 4–6, 2–6, 7–5, 7–5, 6–3. Έπειτα αγωνίστηκε στο Indian Wells όπου νίκησε τους Jan-Lennard Struff, Guillermo García-López και Juan Mónaco, πριν ηττηθεί στον 4ο γύρο από τον Bernard Tomic. Στη συνέχεια αγωνίστηκε στο Miami Open όπου ηττήθηκε στην πρεμιέρα και στο προκριματικό ταμπλό του Istanbul Open όπου προκρίθηκε και ηττήθηκε στον πρώτο γύρο της διοργάνωσης.
Εν συνεχεία αγωνίστηκε στο Masters de Madrid μέσω των προκριματικών και ηττήθηκε στον πρώτο γύρο απο τον Sam Querrey, στα τρία σετ. Αυτό το αποτέλεσμα τον βοήθησε να εισέλθει στο Top100 για πρώτη φορά στην καριέρα του. Έπειτα ο Θανάσης Κοκκινάκης έλαβε μέρος στο τουρνουά BNP Paribas Primrose Bordeaux, φτάνοντας στον τελικό στον οποίο νίκησε τον Thiemo De Bakker στο tie-break του 3ου σετ και αναδείχθηκε πρωταθλητής. Αυτός ήταν ο πρώτος τίτλος σε Challenger, ο οποίος θα τον φέρει στο No. 84 της παγκόσμιας κατάταξης.
Αργότερα τον Μάιο, ο Θανάσης έλαβε κάρτα ελεύθερης συμμετοχής στο Ρολάν Γκαρός. Στον πρώτο γύρο νίκησε τον Nikoloz Basilashvili, ενώ στον δεύτερο νίκησε το Νο.27 της κατάταξης, Bernard Tomic, στα 5 σετ. Στον τρίτο αντιμετώπισε τον Novak Đoković, κορυφαίο τεννίστα στον κόσμο και ηττήθηκε στα 3 σετ. Η πορεία του στο τουρνουά τον έφερε για πρώτη φορά στην καριέρα του στο Νο.68 της παγκόσμιας κατάταξης.
Παραπομπές
Κατηγορία:Αυστραλοί αθλητές της αντισφαίρισης Κατηγορία:Νικητές Αυστραλιανού Όπεν (αντισφαίριση) Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2016
Σλοβακο-Ουγγρικός Πόλεμος
Προϊστορία
μικρογραφία|Εδαφική κατανομή των εδαφών της Σλοβακίας που προσαρτήθηκαν από την Ουγγαρία: 1. Εδάφια γύρω από την Μπρατισλάβα ήταν ουγγρική επικράτεια μέχρι τις 15 Οκτωβρίου 1947. Μεταφέρθηκαν στην Τσεχοσλοβακία ύστερα από απαίτηση της Τσεχοσλοβακίας, για να ενισχύσει την άμυνα γύρω από την Μπρατισλάβα. 2. Νότια Σλοβακία. Ενσωματώθηκε στην Ουγγαρία σύμφωνα με την πρώτη διαιτησία της Βιέννης στις 2 Νοεμβρίου 1938. Τα εδάφη επεστράφησαν στην Τσεχοσλοβακία στις 8 Μαΐου 1945 3. Λωρίδα γης στην ανατολική Σλοβακία, γύρω από τις πόλεις Στάκτσιν και Σομπράντσε. Ενσωματώθηκαν μετά την ουγγρική νίκη στο πόλεμο, στις 4 Απριλίου 1939. Η λωρίδα γης επεστράφη στην Τσεχοσλοβακία στις 8 Μαΐου 1945. 4 - Δήμοι Ντεβίν και Πετρζάλκα. Από τον Νοέμβριο του 1938 έως το 1945, προσαρτήθηκαν στη Γερμανία. 5. Γερμανική ζώνη προστασίας. Η ζώνη δημιουργήθηκε μετά τη σύναψη της συμφωνίας προστασίας της Σλοβακίας από το Ράιχ, στις 23 Μαρτίου 1939. Το φθινόπωρο του 1938, η Τσεχοσλοβακία υποχρεώθηκε να παραδώσει ορισμένα εδάφη της στο Γερμανικό Ράιχ σύμφωνα με τη συμφωνία του Μονάχου. Στις 2 Νοεμβρίου 1938 υποχρεώθηκε σε περαιτέρω εδαφικές απώλειες, σύμφωνα με την πρώτη διαιτησία της Βιέννης, όπου τμήματα της νότιας Τσεχοσλοβακίας παραδόθηκαν στην Ουγγαρία. Στις 14-15 Μαρτίου 1939, μετά από γερμανική πίεση, η Σλοβακία έγινε ανεξάρτητο κράτος το οποίο αναγνώρισε η Ουγγαρία. Ταυτόχρονα, το επονομαζόμενο "υπόλοιπο της Τσεχίας" προσαρτήθηκε στη Γερμανία ως προτεκτοράτο της Βοημίας και Μοραβίας. Η Ρουθηνία των Καρπαθίων ανακήρυξε την ανεξαρτησία της αλλά λίγες μέρες αργότερα προσαρτήθηκε από την Ουγγαρία.
Στις 22 Μαρτίου 1939 ολοκληρώθηκαν οι εργασίες τις επιτροπής καθορισμού των σλοβακοουγγρικών ανατολικών συνόρων. Επειδή τα Τσεχοσλοβακικά στρατεύματα αποσύρθηκαν στην Τσεχία, η Ουγγαρία πιθανότατα υπολόγισε ότι η σλοβακική επικράτεια ήταν ελεύθερη από στρατεύματα.
Ιστορικό του πολέμου
Στις 23 Μαρτίου 1939, οι ουγγρικές δυνάμεις πέρασαν στη Σλοβακία μέσω της Ρουθηνίας των Καρπαθίων χωρίς προηγούμενη κήρυξη πολέμου. Οι στρατιώτες είχαν λάβει εντολή από τους ανωτέρους τους να κινηθούν όσο το δυνατόν δυτικότερο. Τα σλοβακικά στρατεύματα, τα οποία υποστηρίχθηκαν από μερικές εναπομείνουσες τσεχοσλοβακικές δυνάμεις, οι οποίες δεν είχαν εγκαταλείψει ακόμα τη Σλοβακία, ξεκίνησαν την αντεπίθεση τους στις 24 Μαρτίου. Ένα μεγάλο μέρος των μαχών ήταν αερομαχίες. Ο βομβαρδισμός μιας βάσης της Σλοβακικής Πολεμικής Αεροπορίας κοντά στη Σπίσκα Νοβά Βες σκότωσε 13 σλοβάκους, τονώνοντας ακόμη περισσότερο τα αντιουγγρικά συναισθήματα των Σλοβάκων. Ήδη από τις 24 Μαρτίου ξεκίνησαν διαπραγματεύσεις για την υπογραφή ανακωχής, αλλά οι μάχες συνέχισαν μέχρι τις 31 Μαρτίου.
Στις 23 Μαρτίου 1939 Γερμανία και Σλοβακία υπογράφουν συμφωνία προστασίας της δεύτερης από την πρώτη. Η σύμβαση προστασίας υπεγράφη από τον πρωθυπουργό της Σλοβακίας, Γιόζεφ Τίσο. Εκ μέρους της Γερμανίας υπέγραψε εκπρόσωπος του Ράιχ, ενώ η συμφωνία υπεγράφη στη Ζίλινα. Ο Τίσο ήθελε στρατιωτική υποστήριξη από τη Γερμανία. Το αίτημα απορρίφθηκε αλλά η γερμανική πλευρά προσέφερε άμεση παρέμβαση στην ανατολική Σλοβακία. Ο Τίσο απέρριψε την προσφορά.
Στις αρχές Απριλίου οι δύο εμπόλεμες πλευρές (Σλοβακία και Ουγγαρία) ξεκίνησαν τις διαπραγματεύσεις. Ως αποτέλεσμα στις 4 Απριλίου υπεγράφη σύμβαση με την οποία η Σλοβακία υποχρεούται να παραχωρήσει μια λωρίδα γης στην ανατολική Σλοβακία. Οι περιοχές που παραδόθηκαν στη Σλοβακία περιλάμβαναν: τις πόλεις Στάκτσιν, Σομπράντσε και τις γύρω περιοχές. Έτσι η Σλοβακία παρέδωσε στην Ουγγαρία μια περιοχή έκτασης 1.697 τ.χλμ., η οποία είχε πληθυσμό 69.930 κατοίκων και 78 κοινότητες.
Στη Σλοβακική πλευρά σκοτώθηκαν σκοτώθηκαν 22 στρατιώτες και 36 πολίτες. Στην Ουγγρική πλευρά σκοτώθηκαν 8 στρατιώτες και 15 πολίτες.
Παραπομπές
Κατηγορία:Μεσοπόλεμος Κατηγορία:Πόλεμοι των κρατών και λαών της Ευρώπης Κατηγορία:Διεθνείς σχέσεις της Ουγγαρίας Κατηγορία:20ός αιώνας στην Ουγγαρία
Χαρμάνης
Βιογραφία
Ο Χαρμάνης γεννήθηκε στο Σικάγο και είναι το τελευταίο μέλος που εντάχθηκε στο ελληνικό ραπ συγκρότημα Ζωντανοί Νεκροί. Το 1997 και το 1998 κυκλοφόρησαν οι δύο πρώτοι δίσκοι των Ζωντανών Νεκρών, το EP ΖΝ ΕΝΤΟΛΕΣ/ΣΤΗΝ ΧΩΡΑ ΤΩΝ ΚΑΛΥΤΕΡΩΝ MCs και το LP Ο Πρώτος Τόμος, που τους έκαναν ευρύτερα γνωστούς.
Το 2000 - 2001 ετοίμασε ένα σόλο δίσκο, το γνωστό ΣΙΣΙΧΑΧΑ ο οποίος δεν κυκλοφόρησε ποτέ λόγω προβλημάτων. Έχουν ανεβεί μόνο μερικά ορισμένα κομμάτια του στο YouTube, από τον ίδιο.
Το 2001 ανεβαίνει ο νέος δίσκος των ΖΝ με όνομα Θαμμένα Ξεχασμένα, ο οποίος περιείχε ακυκλοφόρητα κομμάτια του συγκροτήματος. Μετά την αναστολή λειτουργίας των Ζωντανών Νεκρών, ο Χαρμάνης δεν χωρίστηκε με τον Τάκι Τσαν, και το 2004 κυκλοφόρησαν Το Σχολείο. Το 2008 κυκλοφορεί τον νέο του σόλο δίσκο, το Κομμάτια Χάρμα. Την ίδια χρόνια γίνεται η επανένωση των Ζωντανών Νεκρών με πολλές ζωντανές εμφανίσεις αλλά και τρεις δίσκους τους (Το Κομμάτια Χάρμα του Χαρμάνη, το 50/50 του Μηδενιστή και το Ρίμα Για Χρήμα 2 του Τάκι Τσαν το 2009).
Τα επόμενα χρόνια έκανε αρκετές συνεργασίες με διάφορους καλλιτέχνες όπως: TUS, Billy Sio, N.O.E., Gio Melody, Μπελαφόν, Εισβολέας και άλλους. Το 2014 έγινε η επανένωση των Ζωντανών Νεκρών, με την ελπίδα ότι θα βγει ο δεύτερος τόμος. Τελικά τον επόμενο χρόνο βγαίνει το EP ΠΑΣΑ ΝΤΟΥΜΑΝΙΑ/ΠΑΡΑΙΣΘΗΣΕΙΣ, στο οποίο συμμετείχε και ο Χαρμάνης.
Άλλα
Ο Χαρμάνης πήρε μέρος και σε άλλους ΖΝ δίσκους όπως: Ρίμα Για Χρήμα 1 και 2, Μεγάλος Ήρωας 1 και 2, Το παιδί του Δρόμου και άλλους. Ακόμη, ο Χαρμάνης ξεκίνησε το γνωστό σε όλους μας rap challenge και το 2017 προκαλεί τους Rappers/MCs να ξανά ξεκινήσουν το rap challenge.
Κατηγορία:Έλληνες ράπερ Κατηγορία:Ελληνοαμερικανοί Κατηγορία:Έλληνες τράπερ
Ρετρό στην ομίχλη
«Ρετρό στην ομίχλη» είναι ο ελληνικός τίτλος του αστυνομικού μυθιστορήματος της Αγκάθα Κρίστι, Sleeping Murder, που πρωτοεκδόθηκε στην Αγγλία, από τις εκδόσεις "Collins Crime Club", τον Οκτώβριο του 1976, ενώ η πρώτη δημοσίευση έγινε στο αμερικανικό περιοδικό "Ladies' Home Journal" σε συνέχειες τον Ιούλιο και τον Αύγουστο του 1976.
Ο πλήρης πρωτότυπος τίτλος είναι Sleeping Murder: Miss Marple's Last Case και πραγματικά είναι το τελευταίο κατά χρονολογική σειρά μυθιστόρημα με πρωταγωνίστρια της Μις Μαρπλ, που εκδόθηκε- όχι όμως και με τη σειρά που τα έγραψε η Κρίστι.
Το βιβλίο έχει μεταφερθεί στην τηλεόραση το 2006, στα πλαίσια της τηλεοπτικής σειράς του αγγλικού καναλιού ITV, "Agatha Christie's Marple"
Στην Ελλάδα κυκλοφόρησε το 1988 από τις εκδόσεις «Λυχνάρι» σε μετάφραση Άννας Παπαδημητρίου. ISBN 960-517-061-2
Ιστορία της συγγραφής
Η Αγκάθα Κρίστι, σύμφωνα με τη διερεύνηση που έχει γίνει στα ημερολόγια και τις σημειώσεις της, έγραψε το βιβλίο - σε μια πρώτη μορφή και με άλλο τίτλο "Murder in Retrospect"- στις αρχές του φθινοπώρου του 1940 κατά τη διάρκεια του Β' Παγκοσμίου Πολέμου και συγκεκριμένα την περίοδο του Blitz με σκοπό να εκδοθεί μετά τον θάνατό της.
Στην αυτοβιογραφία της η Κρίστι, αναφερόμενη σε αυτό και στο άλλο βιβλίο που έγραψε κατά τη διάρκεια του Β' Παγκοσμίου Πολέμου - το τελευταίο βιβλίο του Πουαρό, με τίτλο «Αυλαία»-, γράφει ότι φοβούμενη ότι μπορεί να σκοτωθεί σε αυτό τον πόλεμο, μεταβίβασε τα δικαιώματα του βιβλίου στον άντρα της Μαξ Μάλοουαν για να το εκδώσει αν εκείνος επιζούσε. Τα δύο αυτά χειρόγραφα αφού τα κλείδωσε σε μια θυρίδα θησαυροφυλακίου, τα άφησε να περιμένουν τη στιγμή της έκδοσής τους. Προς το τέλος της ζωής της, και όταν κατάλαβε ότι μάλλον δεν θα μπορούσε να γράψει άλλο μυθιστόρημα κανόνισε την έκδοση. Πρώτα εκδόθηκε το βιβλίο με τον Πουαρό, το 1975 και μετά το βιβλίο της Μις Μαρπλ, που όμως δεν πρόλαβε να το δει στα ράφια των βιβλιοπωλείων.
Ο τίτλος που είχε δώσει η Κρίστι στο χειρόγραφο, ήταν "Murder in Retrospect". Όταν όμως ο τίτλος αυτός χρησιμοποιήθηκε εν αγνοία της στην Αμερική για το μυθιστόρημά της «Τα πέντε μικρά γουρουνάκια» το 1941, αναγκάστηκε να αλλάξει τον τίτλο σε "Cover Her Face". Όμως, και αυτός ο τίτλος χρησιμοποιήθηκε το 1962 στο ομώνυμο αστυνομικό μυθιστόρημα του P.D. James's. Έτσι, το 1972 όταν συζητούσε τα της έκδοσης, άλλαξε τον τίτλο σε "Sleeping Murder".
Υπόθεση
Το ζεύγος Ρηντ (Γκουέντα Χαλιντέη και Τζάιηλς Ριντ) που ζούνε στη Νέα Ζηλανδία, αποφασίζουν αμέσως μετά τον γάμο τους, να εγκατασταθούν μόνιμα στη χώρα καταγωγής τους, την Αγγλία. Πρώτη φτάνει στην Αγγλία η Γκουέντα, επιφορτισμένη με το καθήκον να αγοράσει ένα σπίτι για να μείνουν. Η Γκουέντα, βρίσκει το σπίτι που τους ταιριάζει, στη (φανταστική) παραθαλλάσια πόλη Ντίλμαουθ της νότιας Αγγλίας. Η έπαυλη ονομάζεται "Χιλσάιντ" και η Γκουέντα νιώθει από την πρώτη στιγμή που το βλέπει, κάτι απροσδιόριστο να τη γοητεύει και να την ελκύει στο σπίτι. Έτσι το αγοράζει και ενώ αρχίζει να το επιπλώνει και να κάνει τις απαραίτητες αλλαγές, έχει συνεχώς την αίσθηση ότι αυτό το σπίτι το ξέρει. Και πράγματι, ανακαλύπτει τυχαία ότι γνωρίζει πράγματα του σπιτιού (όπως την παλιά ταπετσαρία ή μια χτισμένη πόρτα) που κανονικά δεν θα έπρεπε να γνωρίζει. Αυτή η αίσθηση την καταβάλλει τόσο, που αρχίζει να νομίζει ότι δεν είναι πλέον διανοητικά σταθερή. Είναι σχεδόν αποφασισμένη να ζητήσει ψυχιατρική βοήθεια (εν ανάγκη και εγκλεισμό σε ψυχιατρικό άσυλο) προκειμένου να απαλλαγεί από αυτήν την κατάσταση που την ταράζει τόσο. Έτσι θα δεχτεί τελικά μια πρόταση για μερικές μέρες διακοπές και αλλαγή περιβάλοντος που λαμβάνει από το ζεύγος Γουέστ - κάποιους μακρινούς συγγενείς της. Θα φιλοξενηθεί στο σπίτι του Ρέημοντ Γουέστ (ανιψιού της μις Μαρπλ), στο Λονδίνο και εκεί θα γνωρίσει και τη διάσημη ηρωίδα, που είναι και αυτή φιλοξενούμενη του ανιψιού της.
Κατά τη διάρκεια μιας θεατρικής παράστασης που παρακολουθεί μαζί με τους φίλους της, του έργου του Τζων Γουέμπστερ, «Η δούκισσα του Μάλφι» ("The Duchess of Malfi"), θα ακούσει μια φράση που θα την τρομοκρατήσει όσο τίποτε άλλο στη ζωή της μέχρι τότε: ''«Σκέπασε το πρόσωπό της. Τα μάτια μου θαμπώνουν. Πέθανε νέα...»''
Με τη βοήθεια της Μις Μαρπλ, θα καταφέρει τελικά να καταλάβει την ψυχική της κατάσταση. Η Γκουέντα είχε ζήσει σε αυτό το σπίτι όταν ήταν τριών χρόνων! και όχι μόνο αυτό, αλλά είχε δει και το πτώμα μια στραγγαλισμένης νεαρής γυναίκας! Όταν και ο σύζυγός της εγκατασταθεί οριστικά στην Αγγλία, το ζευγάρι αποφασίζει να ψάξει περισσότερο και αν μπορέσει να ανακαλύψει σε ποιάν ανήκει το πτώμα και ποιός είναι ο δολοφόνος.
Έτσι, σιγά- σιγά θα σηκώσουν το πέπλο του μυστηρίου και θα ανακαλύψουν ότι η 3χρονη τότε Γκουέντα έμεινε περίπου ένα χρόνο στο Ντίλμαουθ μαζί με τον πατέρα της Κέλβιν Χάλιντεη και τη μητριά της (Έλεν Κένεντυ) και δεύτερη γυναίκα του Χάλιντεη. Ότι ξαφνικά η Έλεν εξαφανίστηκε από το σπίτι, αφήνοντας ένα σημείωμα ότι πάει να ζήσει με τον άντρα που πάντα αγαπούσε, ότι ο πατέρας της, πίστεψε ότι την είχε σκοτώσει εκείνος πάνω σε κρίση παράνοιας και ότι τελικά, μετά τον εγκλεισμό του πατέρα της σε άσυλο, το κοριτσάκι το πήραν οι συγγενείς της πεθαμένης μητέρας της (πρώτης συζύγου του Χαλιντέη) στη Νέα Ζηλανδία, όπου και μεγάλωσε.
Εφόσον λοιπόν η Γκουέντα δεν ήταν ψυχικά διαταραγμένη αλλά όντως θυμόταν σωστά -αν και με ασάφεια- κάποιες λεπτομέρειες, το πτώμα πράγματι υπήρξε και ανήκε στην Έλεν, την οποία και δολοφόνησε ο πατέρας της. Όμως, τα πράγματα δεν είναι έτσι όπως φαίνονται. Ψάχνοντας βαθύτερα, συζητώντας με κατοίκους της περιοχής, βοηθούμενοι και από τις ευφυείς παρατηρήσεις της μις Μαρπλ - που είναι μάλλον βοηθητικός χαρακτήρας εδώ και όχι κύριος - ανακαλύπτουν ότι η νεαρή μητριά της Γκουέντα δολοφονήθηκε και δεν εξαφανίστηκε και ότι μάλιστα ο δολοφόνος της, είναι ακόμα ζωντανός, τους παρακολουθεί, παίρνει μέρος στις έρευνές τους, και στην προσπάθεια του να εμποδίσει την ανακάλυψη της αλήθειας, διαπράττει ένα ακόμα φόνο.
Πηγές - Παραπομπές
Κατηγορία:Μυθιστορήματα της Αγκάθα Κρίστι Κατηγορία:Μυθιστορήματα του 1976